ከሳዑዲ የተመለሱ ኢትዮጵያውያን ቁጥር 50 ሺህ ደረሰ
 የመኖሪያና የሥራ ፈቃድ ባለመያዛቸው ወደ አገራቸው የሚመለሱ  ወገኖቻችን ቁጥር 50,000 መድረሱን የውጭ  ጉዳይ ሚኒስትር ዶክተር ቴድሮስ አድሃኖም ገለፁ ።በአሁኑ ወቅትም ኢትዮጵያውያኑን በፍጥነት ወደ አገራቸው ለመመለስ በቀን ከ10 እስከ 12 በረራዎች እየተደረጉ ነው ።የተመላሽ ኢትዮጵያውያን ቁጥርም ከ50 እስከ 80 ሺህ ሊደርስ እንደሚችል ነው ሚኒስትሩ ዶክተር ቴድሮስ አድሃኖም የተናገሩት ።ዶክተር ቴድሮስ ዜጎቻችንን ወደ አገራቸው ሳንመልስ እረፍት አይኖረንም ብለዋል።ኢትዮጵያውያኑን  ለማቋቋምም ክልሎች አቅደው ወደ ስራ መግባታቸው የተመለከተ ሲሆን ፥ ኢትዮጵያውያን ባለሀብቶችም ለእነዚህ ኢትዮጵያውያን  የስራ እድል ለመፍጠር ቃል መግባታቸውንም ነው የውጭ  ጉዳይ ሚኒስትሩ የተናገሩት።ዶክተር ቴድሮስ የሀይማኖት ተቋማትም እገዛ ለማድረግ ፈቃደኛ እንደሆኑና  ነገ  ማለዳም የሀይማኖት አባቶችን አግኝተው እንደሚያነጋግሩ አስታውቀዋል።ተመላሽ ዜጎችን ለማገዝም ልዩ  የባንክ ሂሳብ ቁጥር ተከፍቷል።  በዚህም መሰረትየሒሳብ አይነት፡ ተንቀሳቃሽ ሂሳብየሒሳብ ቁጥር፡ 1000067881951የሒሳብ ስም፡ “ከውጭ ተመላሽ ኢትዮጵያውያን ማቋቋሚያ ፈንድ”የኢትዮጵያ ንግድ ባንክ መስቀል አደባባይ ቅርንጫፍ (Meskel Square) ማንኛውም ዜጋ በተጠቀሰው አድራሻ ተመላሽ ኢትዮጵያውያኑን መደገፍ እንደሚችል ሚኒስቴሩ ገልጿል። (ኤፍ.ቢ.ሲ)